CELEX: 52004XG0207(01)
Language: da
Date: 2003-12-17 00:00:00
Title: Rådets konklusioner af 17. december 2003 om informationspolitikken for den fælles landbrugspolitik

Avis juridique important

|

52004XG0207(01)

Rådets konklusioner af 17. december 2003 om informationspolitikken for den fælles landbrugspolitik  

EU-Tidende nr. C 034 af 07/02/2004 s. 0001 - 0001

Rådets konklusioneraf 17. december 2003om informationspolitikken for den fælles landbrugspolitik(2004/C 34/01)Rådet, som tager følgende i betragtning:(1) forordning (EF) nr. 814/2000 udgør et solidt retsgrundlag for gennemførelsen af den fælles landbrugspolitiks informationsopgaver;(2) de sidste tre års erfaringer er generelt positive hvad angår kvaliteten af de finansierede og medfinansierede foranstaltninger, og den kommende evaluering af virkningerne af de trufne foranstaltninger vil gøre det muligt at foretage en hensigtsmæssig vurdering af værdien af den politik, der er ført;(3) erfaringerne viser, at der på nuværende stadium ikke er grund til at ændre på informationspolitikkens to søjler, dvs. foranstaltninger, der på initiativ af tredjeparter forelægges med henblik på medfinansiering af EUGFL, og foranstaltninger iværksat på Kommissionens initiativ og finansieret med 100 % af EUGFL;(4) det forhold, at de disponible finansielle midler ikke er blevet udnyttet fuldt ud, og de vanskeligheder, der følger af en kompleks forvaltning og af foranstaltningernes for begrænsede anvendelsesområde, er blevet anført som de vigtigste grunde til, at budgetmidlerne ikke er blevet fuldt udnyttet;(5) indsatsen for at sikre en bedre balance mellem de forskellige typer modtagerorganisationer bør fortsættes;(6) dialogen om informationspolitikken mellem Kommissionen og medlemsstaterne bør styrkes;(7) Kommissionen bør snarest foretage en evaluering for at fastlægge de foranstaltninger, der skal træffes, og som eventuelt skal gøre det muligt at forbedre ordningens omkostningseffektivitet;ER ENIGT OM:- at medlemsstaterne navnlig skal fremkomme med idéer om, hvordan forvaltningen kan forenkles, så der opnås en mere effektiv udnyttelse af de disponible finansielle midler;- at Kommissionen bør opfordres til at foreslå en tilpasning af forordning (EF) nr. 814/2000 for at gøre foranstaltningerne til udvikling af informationspolitikken for den fælles landbrugspolitik mere effektive og især for på Kommissionens initiativ og for dens regning at forudse anvendelse af faglig bistand i forbindelse med de tilskud, der finansieres over dens budget;- at de foranstaltninger, der finansieres af Kommissionen, bør føre til en større målretning af støtten samt til en forbedring af informationspolitikkens cost-benefit-forhold som helhed.